
Călin Georgescu, demascat. Liviu 
Dragnea aruncă bomba: „L-a 
văzut cineva?” 

30 noiembrie 2024, 23:16 de Ilie Sandrina 


Fostul lider al PSD, Liviu Dragnea, a făcut declarații 
surprinzătoare despre rezultatele din primul tur al 
alegerilor prezidenţiale. Potrivit acestuia, Călin 
Georgescu, candidatul independent, a reușit să 
obţină un rezultat neașteptat, ajungând pe primul 
loc în faţa principalilor săi concurenţi. Dragnea a 
subliniat și implicarea indirectă a actualului lider 
PSD, Marcel Ciolacu, în succesul acestuia. 


În urma primului tur al alegerilor prezidenţiale din România, 
Liviu Dragnea, fostul lider al PSD, a comentat succesul 
surprinzător al candidatului independent Călin Georgescu, 
care a reușit să se plaseze pe primul loc. 


Dragnea a subliniat implicarea indirectă a lui Marcel Ciolacu 
în acest rezultat și a adus în discuţie controversele legate de 
acuzaţiile de legături cu Rusia. Într-o serie de declaraţii, 
Dragnea a vorbit despre viziunea suveranistă a lui 
Georgescu, dar și despre viitorul său politic, exprimându-și 
convingerea că acesta va câștiga alegerile prezidenţiale la 
un scor „foarte mare”. 


Liviu Dragnea a lăudat performanţa lui 
Călin Georgescu 
Liviu Dragnea a lăudat performanţa lui Călin Georgescu, 


afirmând că acesta a ajuns un simbol al mișcării suveraniste 


din România. 


In opinia sa, succesul acestuia în primul tur al alegerilor nu 
ar fi fost posibil fără sprijinul substanţial al lui Marcel 
Ciolacu. 


Li 


„Călin Georgescu a ajuns un simbol din 
întâmplare, dar a ajuns! L-a făcut Marcel Ciolacu 
să ajungă în turul doi. Bravo lui! Dar a ajuns! (...) 


Călin Georgescu a devenit un simbol al anti- 
sistemului și al suveranităţii României, chiar dacă 
acest lucru s-a produs din întâmplare și cu 
aportul lui Marcel Ciolacu, care l-a ajutat fără să 
își dea seama" a declarat Dragnea. 


Fostul lider PSD a apărat candidatura lui Georgescu și a 
criticat atacurile la adresa acestuia. 


„De ce atâta disperare? Că acest om e suveranist? 
Că spune niște lucruri despre ţară, despre români? 


(sia) 


Pentru că acest candidat, Călin Georgescu, spune 
că nu e bine să fim slugi, că putem fi și membri 
NATO și UE, dar să ne păstrăm demnitatea și să 
ne gândim, în primul rând, la interesul 
României?!", a întrebat Dragnea, subliniind că 
principala sa vină ar fi faptul că Georgescu 
susţine independenţa naţională. 


Dragnea a adăugat că nu există dovezi care să sugereze o 
legătură între Georgescu și Rusia. 


Acuzaţiile aduse lui Georgescu: L-a văzut 
cineva că e omul rușilor? Pe ce vă bazaţi, 
fraţilor? 

Liviu Dragnea a respins acuzațiile privind presupusa 


influenţă rusească asupra campaniei lui Călin Georgescu, 
numindu-le nefondate. 


„Voi ce spuneţi? Că e al lui Putin. (...) Eu, de 
exemplu, cu marele meu studio, care inseamnă 
telefonul și un amărât de trepied, fac sute de mii 
de vizualizări cu fiecare postare — așa, în glumă, 
că nu m-am implicat serios — și nu mă costă 
nimic. 


Faptul că omul ăla a spus că nu a cheltuit niciun 
ban, asta e adevărul. Că voi vreţi să prezentați 
altă situație, e problema voastră. Doar că vă dau 
o veste tristă: din ce în ce mai mulţi români nu vă 
mai ascultă. (...) 


L-a văzut cineva că e omul rușilor? Dar pe ce vă 
bazați, fraţilor? A găsit cineva vreun ban pe care 
l-a primit de la ruși?”, a spus fostul lider al PSD, 
explicând că Georgescu nu a primit sprijin 
financiar din partea Rusiei. 


De asemenea, Dragnea a criticat mass-media și instituţiile 
statului pentru modul în care au tratat acest subiect, 
afirmând că totul este doar un atac politic. 


Acesta a comentat și despre modul în care autorităţile 
române au gestionat informaţiile referitoare la securitatea 
alegerilor, sugerând o lipsă de coerenţă în comunicare. 


„S-a mai convocat și CSAT. Dintr-odată, după ce 
cu câteva zile inainte s-a spus că nu a existat 
niciun risc de securitate sau atac informatic în 
legătură cu alegerile. Au fost forţaţi să dea și ei 
un comunicat, dar nu au spus pe ce se bazează. 


În schimb, a ieșit STS și le-a dat o palmă de le 
țiuie urechile și acum: că nu a existat nici 
favorizare informatică a lui Călin Georgescu, nici 
alte ingerinţe sau atacuri cibernetice”, a declarat 
Dragnea, făcând referire la o divergență între 
autorități. 


Viziunea lui Dragnea despre viitorul 
președintelui Georgescu 


Liviu Dragnea este convins că Călin Georgescu va câștiga 
alegerile prezidenţiale la un scor „foarte mare”. El a afirmat 
că rezultatul va depinde de modul în care candidatul va 
gestiona campania în următoarele etape. 


„Eu vă spun că Georgescu va câștiga alegerile la 
un scor foarte mare. Depinde de el ce va face 
după. Dar eu sunt absolut sigur că acest om va 
deveni președintele României. Așa că, mult 
succes!", a adăugat Dragnea, incurajându-l pe 
Georgescu să continue pe acest drum. 


Intr-o postare ulterioară pe Facebook, Dragnea a subliniat 
rolul lui Georgescu ca simbol al anti-sistemului și 
suveranității. 


Acesta a făcut un apel împotriva atacurilor care îl vizează pe 
Georgescu, explicând că etichetele de „om al rușilor” sau 
„anti-european" sunt nefondate și folosite doar pentru a-l 
discredita 


„Acum, văd oameni că îl atacă din toate direcţiile 
doar pentru că vorbește despre ţară, despre 
patriotism și suveranitate. Din cauza asta i se 
lipește eticheta de om al rușilor și anti-european 
sau anti-NATO, deși el nu a zis că ar fi împotriva 
acestor structuri, ci doar că trebuie să punem 
interesul naţional mai presus de orice. 


Sistemul este disperat și apelează la toate armele 
pentru a rămâne la putere. Dar am o veste 
proastă pentru ei: Călin Georgescu va fi 
președinte, oricât ar încerca să i se opună!", a 
concluzionat Dragnea. 


e Anunţ surprinzător al lui Liviu Dragnea! Nimeni nu se 
aștepta la asta: Eu am decis să... 

e Alegeri prezidenţiale 2024. Cine sunt cei 14 candidați 
la președinția României 

Alegeri parlamentare 2024. 
Ambasadorul SUA: Sperăm 
ca reputația României să 
rămână intactă 


Cum arăta Cristela 
Georgescu, în tinereţe. Uitase 
că postase așa ceva pe 
internet 


Gabi Bădălău, de la 
scandaluri la cele sfinte. Ce 
citește, mai nou 

Călin Georgescu, reacţie Conacul din „Singur Acasă”, 
după decizia CCR de păzit cu poliţia. La mijloc e o 
renumărare a voturilor tradiţie bizară 

